অভিনেত্রী নেহা ধুপিয়া তাঁর কেরিয়ারে খুব বেশি স্পটলাইট না পেলেও বলিউডে বেশ কিছু হিট ছবি যেমন ‘ক্যায়া কুল হ্যায় হম’, ‘হে বেবি’, ‘দে তালি’, ‘দে দনা দন’ প্রভৃতি ছবিতে অভিনয় করেছেন। তবে বরাবরই বেশ সাহসী, কনফিডেন্ট ও আউটস্পোকেন হিসাবেই নেহা পরিচিত।
আজ, তাঁর ৩৬ তম জন্মদিনে তিনি নিজে একটি প্রোডাকসন কোম্পানি তৈরি করেছেন। নেহার কথায়, এটিই তাঁর তরফ থেকে নিজের প্রতি উপহার। আর পাঁচজন সেলিব্রিটির মতো দামি গয়না, গাড়ি, বাড়ি দিয়ে তিনি প্রচারে থাকতে চান না। 
সম্প্রতি একটি সর্বভারতীয় দৈনিককে দেওয়া সাক্ষাৎকারে তাঁর বিয়ের বিষয়ে প্রশ্ন করা হলে নেহা বলেন, বেশ অনেকদিন ধরেই এই প্রশ্নটির সম্মুখীন তাঁকে হতে হয়েছে। কিন্তু আজ তিনি কোনওভাবেই মনে করেন না এইসব প্রশ্নের আদৌ কোনও মানে রয়েছে। তিনি আরও বলেছেন, জীবনে তিনি একা থাকুন বা কাউকে বিয়ে করুন— তাতে কারও কিছু যায় আসে না। জীবনে থিতু হওয়ার সঙ্গে বিয়ের কোনও সম্পর্ক নেই। নেহার নিজের কথাতেই— ‘কারও সঙ্গে বিছানা শেয়ার করার বিষয়ে এখনও কিছু ভাবিনি।’
আরও পড়ুন 
শেষ হয়েও... 
ইট্‌স আ গার্ল! বাবা হলেন শাহিদ